
Tisztelt Adatigénylő!


Hivatkozva a Nemzeti Élelmiszerlánc-biztonsági Hivatalhoz 2026. október 21. napján, elektronikus úton benyújtott közérdekű adatigénylésére, a faanyag-kereskedelmi lánc (EUTR) nyilvántartási rendszerében rögzített adatokkal kapcsolatos, az alábbi választ adjuk.

Tájékoztatjuk, hogy a kért adatokat csak részben tudjuk teljesíteni.

A faanyag kereskedelmi láncban a láncszereplőknek – a fennálló jogszabályi előírások alapján - nem kell az egyes szállítójegyek konkrét tartalmát bejelenteniük, mindössze az egyes szállítójegy-tömbök használatának megkezdését és befejezését, a befejezéskor a tömb első és utolsó lapjának kitöltési dátumának megadása mellett.

Az Ön által kért adatok csak egy esetleges hatósági ellenőrzés, eljárás során, a konkrét dokumentumok bekérése, illetve megvizsgálása után állnának a hatóság rendelkezésére.

Tájékoztatjuk, hogy hatóságunk Dombiratos 09 hrsz.-ú erdőből származó faanyagra vonatkozóan nem folytatott le ellenőrzést, eljárást, sem Dombiratos Község Önkormányzatát, sem Oláh Ádámné egyéni vállalkozót érintően. A földrészleten történt fakitermelés végrehajtója, illetve a kitermelt faanyag szállítója hatóságunk előtt nem ismert, így az őket érintő eljárásokról nem tudunk nyilatkozni. A hatóságunk által lefolytatott eljárásokról az erdőről, az erdő védelméről és az erdőgazdálkodásról szóló 2009. évi XXXVII. törvény szerinti közzétételi kötelezettségünk alapján a https://portal.nebih.gov.hu/eutr-jogsertesek oldalon tud tájékozódni. 

A földrészleten történt fakitermeléssel kapcsolatban a Bács-Kiskun Megyei Kormányhivatal erdészeti hatósága tud felvilágosítással szolgálni, mint az erdőtervezett erdőket érintő fakitermelési bejelentéseket felülvizsgáló és a végrehajtott fakitermeléseket ellenőrző hatóság.

Oláh Ádámné egyéni vállalkozó (adószám: 66079611-2-24) 2023.09.22-e óta nyilvántartásba vett faanyag kereskedelmi lánc szereplő. Más érintett személy, szervezet EUTR regisztrációjával kapcsolatban a https://portal.nebih.gov.hu/eutr-kereso oldalán található kereső segítségével tud tájékozódni.

A „CG0696889 sorszám” biztosan nem szállítójegyhez tartozik, mivel hatóságunk engedélyezi a nyomdai úton előállított, szigorú számadású szállítójegyek sorszámtartományát az elkészítéshez, és a mai napig csak az „FA-AA” és az „FA-AB” kezdetű sorszámtartományok kerültek kiadásra, illetve nyomtatványkitöltő program használatát sem jelentették be hatóságunknak ilyen sorszámképzéssel. A nyomdai úton történő elkészítésre kiadott sorszámtartományokat itt tudja ellenőrizni: https://portal.nebih.gov.hu/muveleti-lap-es-szallitojegy-nyomtatvanyok-sorszamtartomanyai

Az Ön által megadott sorszám valószínűleg egy szállítólevél sorszáma, amely azonban nem használható jogszerűen erdei faválaszték szállításához. 
[bookmark: _GoBack]A szállítólevél nem szigorú számadású nyomtatvány, annak használatát nem kell hatóságunkak bejelenteni.



Tisztelettel,

Nemzeti Élelmiszerlánc-biztonsági Hivatal



Budapest, 2026. november 04.

